
Közgyűlési jegyzőkönyv

Készült: 2000. október 7-én Üllő Dóra-majorban, a Kisbéri-félvér és Gidran Lótenyésztő Közhasznú Országos Egyesület megismételt tisztújító közgyűlésén.

Jelen vannak: a mellékelt jelenléti ív szerint, 72 tag.

Dr. Pataki Balázs megnyitja a közgyűlést. Elmondja, hogy az egyesület 1989-ben 40 taggal alakult meg, ma 670 tagja van 1200 regisztrált  kancával. Az eltelt 11 év alatt elkészült a fajta tenyésztési szabályzata, és a számos regionális tenyészszemle mellett 9 országos tenyész-szemle megrendezésére került sor. Az egyesület a tagság akaratából fejlődik, amelyre biztosíték az évente megrendezett közgyűlés és a tenyésztői bizottság működése.

A távozó ügyvezető elnök megköszöni a segítséget Novotni Péeternek, a tenyésztői bizottság elnökének, a tenyésztői bizottság tagjainak, Mátyás Istvánnak, a felügyelő bizottság eddigi elnökének, Janászik Andrea tenyésztésvezetőnek, Bagi Andrásné gazdasági vezetőnek, és Petrás Istvánné volt tenyésztésvezetőnek. Kívánja, hogy a most megválasztásra kerülő vezetőséget is az eddigiekhez hasonlóan segítsék. Ezzel átadja a szót a jelölőbizottság elnökének, ki a továbbiakban a közgyűlést vezeti.

Vörös Géza: javasolja jegyzőkönyvvezetőnek Komondi Piroskát, jegyzőkönyv-hitelesítőnek Pálffy Andreát és Just Ágotát. A tagság a javaslatokat egyhangúlag elfogadja. 

Előterjeszti az 1. napirendi pontot, az alapszabály-módosítást. A tagság kezdeményezésére új vezetőségi forma kialakításának igénye merült fel.

Dr. Juhász János: Javasolja az új vezetőségi formát: társadalmi elnök, ügyvezető elnök, és elnökség, amelynek tagja a társadalmi elnök, az ügyvezető elnök, a tenyésztői bizottság elnöke és két választott elnökségi tag. Az új elnökségi formát a tagság látható többséggel, 1 ellenszavazattal, tartózkodás nélkül elfogadja.

Vörös Géza felveti, hogy a nagy létszámra való tekintettel a továbbiakban a közgyűlésnek küldöttközgyűlés formájában kellene működni. Ennek megtárgyalására és eldöntésére a következő közgyűlésen kerülne sor.

Ismerteti a szavazás menetét. A jelenlévő, szavazásra jogosult tagok a regisztrációnál megkapták a hitelesített szavazólapokat, amelyek a titkos szavazáshoz szükségesek. A társadalmi elnök és az ügyvezető elnök külön-külön körben, a tenyésztői bizottság, az elnökség és a felügyelő bizottság egyszerre kerül megválasztásra. 

Jelöltek a társadalmi elnöki tisztségre: Lóska János és Mátyás István.

Mátyás István és Lóska János röviden bemutatkozik, elmondják gondolataikat és terveiket. 

Vörös Géza felteszi szavazásra Mátyás István jelölőlistára kerülését.


Szavazás: látható többség, ellenszavazat nélkül, 2 tartózkodással Mátyás István felkerül a jelölőlistára.

Vörös Géza felteszi szavazásra Lóska János jelölőlistára kerülését.


Szavazás: látható többség, ellenszavazat és tartózkodás nélkül Lóska János felkerül a jelölőlistára.

Vörös Géza felteszi a kérdést, hogy van-e más jelölt, de egyéb javaslat nem érkezik. A jelölt megválasztásához az alapszabály szerint az első fordulóban 75%-os többség szükséges.

Szavazás, 1. forduló: Mátyás István 47 szavazat, Lóska János 25 szavazat.


     2. forduló: Mátyás István 48 szavazat, Lóska János 24 szavazat.

Megválasztott társadalmi elnök: Mátyás István.

Vörös Géza: a jelölőbizottság jelöltjei az ügyvezető elnöki tisztségre: Lóska János, Novotni Péter és ifj. Jámbor Vilmos.

Lóska János: elfoglaltságára hivatkozva a jelöltséget nem vállalja.

Novotni Péter: bemutatkozik a tagságnak. Jelölését a tagság egyhangúlag elfogadja.

ifj. Jámbor Vilmos: bemutatkozása után jelölését a tagság látható többséggel, 5 ellenszavazattal és 4 tartózkodással elfogadja.

Egyéb javaslat erre a tisztsége nem érkezik.

Szavazás: 71 érvényes szavazatból Novotni Péter: 58





         ifj. Jámbor Vilmos: 13.

Megválasztott ügyvezető elnök: Novotni Péter.

Vörös Géza: elnökségi tag-jelöltek: Lóska János, Vörös József. Mindkét jelölt vállalja a jelöltséget, és a tagság egyhangúlag elfogadja a jelölést. 

Jelöltek a tenyésztői bizottsági tagságra:


Dr. Pataki Balázs


Simon Gábor


Just Ágota


Suvada János


Dr. Becsky György


Gróf Gyula


Füri József


Komjáthy György


Vörös József


Jónás Sándor


Dobri Lajos


Lóska János

  A tagság javaslata alapján:
Ernst Mihály





Németh Gyula





ifj. Jámbor Vilmos

A jelölteket a tagság elfogadja.

Németh Imre:
javasolja, hogy a tenyésztői bizottság tagjai olyanok legyenek, akik maguk is lótartók és lótenyésztők.

Vörös Géza:
jelöltek a felügyelő bizottsági tagságra:


Fitos István


Dr. Juhász János


Szőllősi Árpád

A tagság jelöli Vörös Gézát, de ő nem vállalja.

Janászik Andrea: a nyilvántartás ellenőrzése után bejelenti, hogy ifj. Jámbor Vilmos az egyesületnek nem tagja, csak az édesapja.

Dr. Juhász János: Ebben az esetben a listáról törölni kell, mert a tenyésztői bizottságba csak tag választható.

Szavazás eredménye:


Tenyésztői bizottság:


Dr. Pataki Balázs
70 sz.


Simon Gábor

67 sz.


Dr. Becsky György 
67 sz.

Just Ágota

66 sz.


Füri József 

65 sz.

Gróf Gyula 

62 sz.

Dobri Lajos 

61 sz.

Komjáthy György 
57 sz.

Suvada János

54 sz.


Lóska János 

53 sz.

Jónás Sándor

51 sz.


Ernst Mihály

51 sz.

Felügyelő bizottság:


Szőllősi Árpád
65 sz.


Dr. Juhász János
61 sz.


Fitos István

64 sz.

Az új elnök megköszöni a bizalmat.

A tenyésztői bizottság összeül, és megválasztja az elnökét. Ennek eredményeképpen az 5 elnökségi tag Dr. Pataki Balázs lesz.


Elnökség:
Mátyás István elnök



Novotni Péter ügyvezető elnök



Dr. Pataki Balázs tenyésztői biz. elnök
Vörös József
61 szavazat




Lóska János
59 szavazat.

Novotni Péter:
 megköszöni a tagság bizalmát, és továbbra is számít Dr. Pataki Balázsra, akinek a tagság nevében megköszöni eddigi munkáját., majd bezárja a közgyűlést.

Kmf.










 Komondi Piroska










jegyzőkönyv-vezető

Hitelesítők:



Pálffy Andrea




Just Ágota

